EN ORIGINAL SERIE FRA NETFLIX
Du har set historiens mest berygtede diktatorer
bruge vejledningen til at finde deres vej til magten.
Og ved at følge deres eksempel kan du også blive enehersker.
Det er godt at være hård, for så respekterer folk en.
Men på ét punkt fejlede selv disse giganter blandt tyranner.
Problemet, tyranner altid får,
er, at de ikke kan opnå vedvarende stabilitet.
Hvad nu, hvis vejledningen har nøglen til at holde dit regime i live,
ikke blot til dine dages ende, men endnu længere.
Og du kan se denne tyrandrøm udlevet
i et af verdens mest afsondrede og undertrykkende lande.
NORDKOREA
EVIG LEDER
Kim Il Sung og sønnen Kim Jong Il…
ELSKET LEDER
…opbyggede et eneherredømme, der stadig holder…
STOR EFTERFØLGER
…imens de gjorde deres land til et alter over familiens storhed.
En atomkraftstat og en fængselsstat.
De har gjort det allervigtigste, man kan gøre som tyran.
Overlevet på magten.
Det er tid til at afsløre tyranniets største og mest flygtige mål.
Udødelighed.
HERSK FOR EVIGT
Nu bør det stå klart for dig.
For at overleve som tyran skal der mere til end at opbygge en bevægelse.
Du skal være bevægelsen.
Et kendetegn for tyranni, der har ældgamle rødder…
PROF. I POLITISK VIDENSKAB
…at der er en personlighedskult omkring tyrannen, som fremstiller ham
som kilden til al visdom og alle dyder.
PERSONLIGHEDSKULT
Mens de fleste personlighedskulte dør med deres ledere,
har Nordkoreas overlevet i tre generationer.
Jeg ser Nordkorea som et teokrati, fordi de har skabt den følelse,
at de faktisk er "gudelignende".
Folk tror nærmest på dem som på en religion.
Men for at forstå, hvordan familien Kim gjorde,
skal du vide et par ting om, hvordan dynastiet opstod.
FAKTA NR. 1 - KIM IL SUNG BLEV NORDKOREAS FØRSTE PRÆSIDENT I 1948
I sine 30'ere var Kim Il Sung en anti-japansk guerillasoldat,
der var kendt for at kæmpe for koreansk uafhængighed.
Da 2. Verdenskrig var forbi, blev Korea befriet.
Amerikanske tropper gik ind i Korea fra syd,
og russiske tropper gik ind fra nord,
og den mand, som Sovjetunionen satte på magten
i nord var Kim Il Sung.
FAKTA NR.. 2 - KIM IL SUNG LÆRTE LEDELSESHEMMELIGHDER AF DEN BEDSTE
Kim Il Sung tog en masse fra vejledningen,
som Stalin brugte til at styre Sovjetunionen.
Kim Il Sung brugte jævnlige udrensninger for at beholde magten.
Folk omkring magtens centrum blev dræbt
eller sendt til en "gulag", enten fordi de var mistænkt for at ville tage magten,
eller blot som eksempel for at holde alle på tæerne.
FAKTA NR. 3
KIM IL SUNG STARTEDE KOREAKRIGEN I 1950, HVOR OVER 4 MILLIONER DØDE
Koreakrigen blev udkæmpet med Nordkorea og Kina på den ene side
og Sydkorea, USA og FN på den anden.
Den endte lige, og de var knust.
De konkluderede, at i konventionel krig kunne Nordkorea ikke måle sig med USA.
De behøvede faktisk noget andet, et supervåben,
der ville garantere deres overlevelse.
At finde det krævede over 50 år
samt en ingrediens, ud over beriget uran, som sjældent ses hos tyran-typer.
Teamwork.
Men du kan ikke bygge et evigt regime uden et stærkt fundament
og en plan for, hvordan du holder befolkningen fast.
Her er første skridt.
ISOLÉR DIT KONGERIGE
En stor tænker sagde engang:
"Mennesket er kun så trofast som dets alternativer."
Vil du regere for evigt, hjælper det at være den eneste mulighed.
Nordkorea er et eksempel på at have haft held til
at isolere folket fra omverdenen.
I Nordkorea har de ikke adgang til information.
Der er kun én tv-kanal.
Telefonerne aflyttes.
Nordkoreanere kan ikke rejse frit.
De kan ikke frit rejse rundt i landet,
og de kan ikke forlade landet uden tilladelse.
Hvem stod bag dette isoleringsprogram?
KIM IL SUNG 1948-1994
Nordkoreas far, Kim Il Sung,
som efter magtovertagelsen med Stalins hjælp,
var ivrig efter at skabe sit eget skræddersyede tyranni.
I 1950'erne
havde Kim Il Sung det svært med den sovjetiske indflydelse,
og han begyndte at forstå, at han måtte bryde båndet.
Og det gjorde han
ved at skabe en helt ny national ideologi kaldet Juche.
JUCHE
Juche. Det kan oversættes meget løst til "selvforsørgelse".
Han ville egentlige sige: "Vi klarer det hele selv."
Koreanerne havde været styret
at kræfter udefra i århundreder.
Kineserne, japaneserne.
Juche blev skabt
for at tvinge dem til at tænke på at blive selvforsørgende
og gøre isolationen til en stolthed.
Ifølge Juche-principperne ville samarbejde med andre lande
ødelægge Nordkoreas suverænitet, og landet kunne kun overleve
ved at forene sig under den Store Leder, Kim Il Sung.
Juche er blevet meget strategisk brugt til at retfærdiggøre og forklare,
hvorfor de er så isolerede.
Isolation er effektivt til at forhindre utilfredshed hos folket
med landets tilstand.
Så at åbne Nordkorea for den slags informationsstrømme
ville være meget ødelæggende.
Smart træk, ikke?
At isolere landet er et godt skridt på vejen til et langt og sundt tyranni.
Men vi stiler højere. Vi vil opbygge et evigt regime.
Det kræver en god arvtagerplan, og den her er godkendt af vejledningen.
HOLD DET I FAMILIEN
Dynasti-herredømme er skønt for ledere
og skønt for koalitionen,
tilhængerne omkring lederen. Det handler om kontinuitet.
Koalitionen har flere grunde til at forblive loyale, for:
"Æblet falder ikke langt fra stammen."
Men for nutidens tyranner er det svært at opbygge et familiedynasti,
og kun få har formået at gøre det.
Hverken Saddam og hans sønner eller Gaddafi.
Hvad med Stalins børn? Vasily, Svetlana, Yakov eller Artyom?
Har du hørt om dem? Nej, vel?
IKKE TYRAN-MATERIALE
Som Nordkoreas alfa-leder
fortsatte Kim Il Sungs personllighedskult med at vokse.
Han blev fast besluttet på, at hans regime skulle være undtagelsen.
Hans tanke var at kopiere
det moderne monarki som regeringsmodel for Nordkorea.
Men selv monarkier kan få problemer, hvad arverækkefølgen angår.
De royale familier i Koreas historie
havde ofte en konge med adskillige ægtefæller
og adskillige mulige arvinger,
og det gjaldt også for Kim Il Sung.
Så skal lederen tage en meget vigtig beslutning.
Hvilket barn skal vælges?
Han havde en søn, Kim Pyong Il,
der stod som mulig arvtager.
Han var yndlingssønnen. Han var søn af Kim Il Sungs anden kone,
der nød større gunst end den første kone, der døde.
Men den førstefødte søn, Kim Jong Il, blev holdt udenfor.
Men Nordkoreas fremtidige regent nummer to havde store planer.
Fødes man ind i den familie, får man fra en tidlig alder
en "dræb, eller bliv dræbt"-levevis.
Enten har man hele magten, eller også har man ingen.
Der er ingen mellemting.
For at gøre sit krav gældende måtte Kim Jong Il finde det rette tidspunkt
og gøre det gennemført.
Efter den seneste udrensning af upålidelige embedsmænd
havde den store boss, Kim Il Sung, adskillige ledige stillinger,
herunder i Propagandaministeriet,
der tog sig af Nordkoreas allervigtigste opgave:
at glorificere den Store Leder.
Kim Il Sung besøgte Nordkoreas filmstudie
med sin 25-årige søn, Kim Jong Il, ved sin side.
Han skældte medarbejderne ud for deres ineffektive propagandafilm,
der var forræderi imod nationen.
Han udfordrede dem til at vove
at vende studiet på hovedet og genskabe fordums storhed.
Da ingen reagerede,
meldte Kim Jong Il sig frivilligt til at tage udfordringen op.
Det er et af de afgørende øjeblikke
for Kim Jong Ils fremtid, at han som en god, pligtopfyldende søn
i en krisesituation meldte sig frivilligt, selvom han var ung.
Kim Jong Il blev straks udnævnt til Kulturdirektør
og begyndte at producere filmen Sea of Blood,
der er en fortælling om Nordkoreas selvforsørgelse.
I den lider en familie i 1930'erne under japansk besættelse,
før de heltemodigt slår igen.
Baseret på en historie af Kim Il Sung selv.
Den fik glødende anmeldelser.
Inden for to år blev Kim Jong Il leder af hele Propagandaministeriet,
og det banede vejen for ham fra udstødt til naturlig arvtager.
I 1974, selvom han ikke får magten i de næste 20 år,
meddeles det til partiet, at ja, det er ham.
Kim Jong Ils kongelighed er umiskendelig.
Kort sagt er han inkarnationen af kongelighed.
Ved at sikre sit styre og udpege en arvtager
gjorde Kim Il Sung sin del for at bane vejen for dynastiets succes.
Men før dubleanten kunne træde på scenen,
måtte Kim Jong Il selv lægge planer for at udvide familievirksomheden.
Og når man ikke har den fornødne hjælp,
må man af og til tage sagen i egen hånd.
KIDNAP FOLK
Kim Jong Il udviklede kidnapning
som et regeringsgreb, han ikke selv var bleg for at bruge,
hvis han havde brug for nogen i landet af en eller anden grund.
Kim Jong Il ville lære sine spioner at tale japansk,
så han kidnappede japanske borgere.
I nogle tilfælde blev de bare taget på stranden,
og så forsvandt de.
Og i årevis anede deres familier ikke, at de var i Nordkorea.
Men for Kim Jong Il, Nordkoreas spirende biografstjerne,
havde landet ansættelsesproblemer, der var endnu større.
I 1970'erne havde Kim Jong Il lavet film, der var succesrige i Nordkorea,
men som stadig blev hånet rundt om i verden.
Kim Jong Il forstod, at alle former for magt
er baseret på historier, og hans kærlighed til historiefortælling
kunne bruges i et forsøg på at gøre regimet permanent.
Kim ville finde Hollywoods hemmelighed og så film både dag og nat.
Han skabte et globalt piratkopieringssystem,
så han kunne se alle film, der udkom med undertekster
og klar til at se.
Han opbevarede alle filmene
i en bygning i Pyongyang uden andres adgang.
Men Kim Jong Il indså hurtigt, hvad hans største problem var.
For at lave A-film må man have A-talenter.
Hvad handlede taktikken nu om?
Nå ja, kidnapning.
Nu skulle de rigtige bare findes.
Kim Jong Il arrangerede en kidnapning
af en af Sydkoreas mest elskede skuespillerinder,
Choi Eun-hee, i Hong Kong
og fik lokket hendes eksmand, den højtagtede filminstruktør, Shin Sang-ok,
til at finde hende, og så blev han også fanget.
Han holdt dem indespærret separat
i fem, seks år, indtil de til sidst var nedbrudte.
Så førte han dem sammen igen. Han udtalte offentligt,
at de med glæde havde tilsluttet sig Den Demokratiske Folkerepublik Korea.
I løbet af de næste tre år producerede Shin og Choi 17 film
under Kim Jong Ils overvågning.
Han tvang dem til at skabe en filmindustri i Nordkorea.
Shins film skulle passe til Kims propagandaformål,
men han måtte gerne bryde reglerne en lille smule,
og det øgede faktisk Kims magt.
Nordkoreanerne havde nu en grund til at se de film.
Deres lige var ikke set i 40 år,
men de var stadig med til at udvikle landets narrativ.
Men Kim Jong Il var stadig kun sandsynlig arvtager og havde et problem.
Det nationale narrativ var lige nu baseret på hans far,
den evigt guddommelige og stadig levende leder, Kim Il Sung.
En stor udfordring.
Hvordan argumenterer man for at overtage efter en gud?
FASTSLÅ DIN GUDDOMMELIGHED
Stakkels Kim Jong Il.
Han var så god til at løfte sin fars personlighedskult,
at han kun havde lidt tid til at udvikle sin egen.
13 ÅR, FØR KIM JONG IL TOG OVER
Kim Jong Il var ikke den sociale, karismatiske, udadvendte person,
som hans far var. Han arbejdede meget i kulisserne.
Kim Jong Il måtte skabe et narrativ for Nordkorea,
der ikke kun var lederbestemt. Så ville han få legitimitet.
640 KM NORD FOR PYONGYANG
Og planen tog udspring her på Nordkoreas helligste sted,
Mount Paektu.
Ifølge legenden startede den koreanske civilisation her,
da gudekongen, Dangun, blev født.
For familien Kim
er meget af deres familiehistorie opbygget omkring Mount Paektu.
Før landet blev uafhængigt, ifølge Kim Il Sungs biografi,
kæmpede hans styrker imod japanerne fra en lejr på Paektus skråninger,
men de fleste eksperter mener, det skete 320 km derfra i Manchuriet.
For at underbygge sin position som arvtager
skrev Kim Jong Il sig ind i familiemyten.
Kim Jong Il blev født i 1941 i Rusland,
men det gik ikke an. Han måtte være søn af landet,
så nu hed det sig, at han blev født på Mount Paektu.
I den officielle fortælling,
der blev gengivet i medier, bøger, sange og i skolerne,
blev Kim Jong Ils fødsel forvarslet af en svale,
der steg ned fra Himlen.
Vinterhimlen delte sig for at vise den klareste dobbelte regnbue nogensinde.
En ny stjerne kom frem på himlen.
Kim Il Sungs soldater blev så rørte, at de brød ud i glædessang.
Men hvorfor stoppe der?
På Kim Jong Ils vej til magten
fik han løbende folk til at omskrive sin livshistorie.
Det var meget vigtigt, at han lod til at have overmenneskelige kræfter.
Så disse historier blev vildere og vildere.
Regeringen begyndte at udsende pressemeddelelser
med nogle vigtige "fakta" om deres kommende leder.
Som at han lærte at gå kun tre uger gammel
og tale kun otte uger gammel.
At han kunne styre vejret.
Han havde skrevet 1.500 bøger.
At han i sit første golfspil fik 11 hole-in-one.
Han var så fysiologisk perfekt,
at han ikke producerer affaldsstoffer, så han behøver ikke noget wc.
Og som en sidste gave til mennesket opfandt han også hamburgeren.
Grin bare, men med vejledningen er der altid en mening med galskaben.
Mytologien var designet til at styrke idéen om,
at Kim Jong Il havde en guddommelig ret til at regere.
Ser man helt logisk på det,
giver det ingen mening, men for en nordkoreaner
handlede det ikke om logik. Det handlede om tro.
Med en skrantende evig leder
og Kim Jong Il på vej mod sin skæbne,
skulle den tro snart stå sin prøve.
DER OPSTOD HUNGERSNØD I NORDKOREA
1990'erne var et sammenrend af uheld.
Fejlslagne afgrøder og ringe ledelse, der tilsammen
medførte systemets kollaps, som førte til omfattende hungersnød.
Det er det sidste, du ønsker, når du kæmper for at konsolidere dit dynasti.
Men det, der adskiller tyranlegender fra tabere,
er, at de ikke lader sig gå på af problemer.
LAD FOLKET SULTE
Når du vil herske for evigt, kan sult have sine fordele.
Fattige sultne og afsondrede folk er ingen trussel for en.
Sultende folk giver ikke rebeller mad, så de kan bekæmpe regeringen.
De er for svage til at slås.
Det er sørgeligt, men et sultende folk virker.
Resultaterne taler for sig selv.
Stalin udnyttede hungersnøden i Ukraine
til at knuse alle tanker om uafhængighed og holde Sovjetunionen samlet,
imens mange millioner døde i Kina
grundet Mao Zedongs Store Spring Fremad
ikke rigtig svækkede hans greb om landet.
Og Etiopiens diktator, Mengistu Haile Mariam,
red landets knusende hungersnød af i de tidlige 1980'ere
og sad på magten i endnu otte år.
Familien Kim har aldrig kunnet brødføde deres eget folk,
trods at de måtte bevare myten om, at de kunne klare sig selv.
Nordkorea havde i så mange år forladt sig på
Sovjetunionens hjælp i forhold til at få forsyninger.
Men i starten af 90'erne faldt Sovjetunionen sammen,
og Nordkoreas økonomi fulgte hurtigt efter.
Det startede en lavine af tragedier.
Hundredtusindvis af Nordkoreanere sultede ihjel,
forsigtigt anslået. Der var nok langt flere.
Jeg ville kalde den periode for den absolutte nedtur.
PYONGYANG, 8. JULI 1994
Så det er naturligvis lige da,
hvor Nordkoreas tilsyneladende udødelige første leder,
Kim Il Sung, endelig beslutter sig for at tage billetten.
Kim Il Sungs død i 1994 var for størstedelen af Nordkoreanerne
en katastrofal hændelse.
Man så folk i dyb sorg.
Det var ikke bare sorg. Det var, som om selveste Messias var død.
Og hvad værre var, så Kim Jong Il sin drøm om evigt dynasti
hænge i en tynd tråd.
Hvordan overlever man politisk, efter millioner af borgere er døde,
og der ingen mad er?
Kim Jong Il brugte historier igen.
Han måtte bevare fortællingen om,
at landet var truet af USA.
Så han gik tilbage til Koreakrigen og bragte den op i nutiden.
Og et land i krig må stå samlet.
Han søsatte propagandakampagner, hvor folk fik at vide,
at de skulle vælge kun spise et eller to måltider
for at hylde Kim Il Sung og guerillasoldaterne.
Inspirerende opofrelse er bare en arbejdsopgave.
Du styrer selv, hvad du laver i din fritid.
Kim Jong Il havde en vild og dyr smag.
Han brugte vist over 800.000 dollars om året
på cognac alene.
Så mens landsmændene efter sigende solgte babykød på markederne,
havde Kim Jong Il adskillige huse og privatkokke,
og han importerede tonsvis af spiritus.
Han levede det mest luksuriøse liv
sammen med en meget lille gruppe.
Imens lod han borgerne dø.
På trods af den Kære Leders evne til at vende hungersnøden til sin fordel,
var familien Kims evige regime langt fra sikret endnu.
Alle spåede, at da Kim Jong Il var uerfaren,
mindre karismatisk og mindre gudelig end faren,
ville han før eller siden
miste magten, og regimet ville falde.
Men Kim Jong Il skulle snart bevise det modsatte
ved at anvende vejledningens sidste og mest knusende taktik,
der kan gøre en sultende nation til en ustoppelig styrke.
FÅ ATOMVÅBEN
Et trist faktum ved at være tyran er, at du risikerer
en dag at løbe på emsige udlændinge,
der mener, at verden er bedre tjent uden dig.
Sådan har vi mistet mange tyran-stjerner.
Som Saddam Hussein, der blev afsat af USA's invasion i 2003,
fanget af amerikanske styrker og henrettet tre år senere.
Adolf Hitlers styre endte med, at de allierede omringede Berlin i 1945,
og den tidligere store hersker valgte at begå selvmord.
For ikke at glemme Muammar Gaddafi,
hvis fald blev fremskyndet ved et NATO-bombardement i 2011.
Hvis du vil undgå at lide samme skæbne, er kun det ultimative våben godt nok.
Familien Kim kalder deres atomvåben for deres "skattede sværd".
Det vil beskytte dem.
Atomvåben er en meget vigtig en del
af strategien for at bevare Nordkorea med familien Kim ved roret.
Hvordan bliver du så en atomvåbenmagt?
ATOMVÅBEN FOR BEGYNDERE
Først skal du bruge top-videnskabsfolk, nogle hundrede pund uran,
et forarbejdningsanlæg og et læs kontanter.
Virker det simpelt? Det er det ikke.
For at lave atomvåben skal dit uran igennem tusindvis af særlige centrifuger,
der nøje observeres af åbenlyse årsager.
Processen tager flere måneder og kan forsinkes af uheld.
Eller sabotage.
Så skal du tænke på anvendelsen.
De kan kastes ud fra fly, affyres som kortdistancemissiler,
affyres fra u-både eller som supermagtens foretrukne våben:
langtrækkende jord-til-jord-missiler.
For at se, om våbnet virker, må du udføre prøvesprængninger,
som verden helt klart bemærker,
og de vil gøre alt for at stoppe dig, før dit program kører.
Så er kapløbet i gang.
Som alt andet i Nordkorea
er Kims atomdrømme et familieforetagende.
Før Kim Il Sung døde,
begyndte han at indsamle atomart materiale.
Det er første skridt.
Men efter næsten fire årtiers forskning og udvikling
kom programmet aldrig i gang.
Da han døde, var der ingen atomvåben,
så Kim Jong Il arvede faktisk
det atomprogram, hans far søsatte.
Kim Jong Il var besluttet på at gøre farens atomdrømme til virkelighed.
Men da Nordkorea var i økonomisk krise,
havde han ikke just læssevis af penge i overskud.
Så han måtte være kreativ.
Nordkorea fik råd til dette atomprogram
ved hjælp af ulovlig handel, kopivarer,
narkotika, smugling og hvidvask af penge.
Nordkorea brugte alle de ulovlige metoder, der findes.
I 2009 fik Kim Jong Il succes med andet trin.
Nordkorea udførte en vellykke underjordisk prøvesprængning,
og de affyrede en række missiler, der landede i havet nær Japan.
Men familiens største fjende i Vesten, USA,
var frustrerende nok stadig for langt væk.
Under præsident Clinton brugte vi
meget tid på at prøve at regne ud, hvad Nordkorea havde gang i.
Kim Dae-Jung, præsident i Sydkorea,
sagde til mig: "Manden er ikke gal.
TIDL. UDENRIGSMINISTER, USA
Han er meget klog, og du skal se ham i det lys."
Men ser vi på, hvad præcis Kim Jong Il tænkte på,
så måtte han have atomvåben for at kunne beskytte landet.
Og det fortsatte indtil 2011, hvor han døde.
I en voldsom snestorm tog tusindvis af Nordkoreanere
afsked med Kim Jong Il
ved begravelsesoptoget med den Kære Leders kiste.
Men det skønne ved et evigt regime er, at døden blot er et bump på vejen.
Nu kunne Kim Jong Ils søn, Kim Jong Un, tage stafetten op.
KIM JONG UN - 2011 - NU
Da Kim Jong Un overtog,
fremskyndte han faktisk atomprøvesprængningerne
og afprøvningerne af den langtrækkende missilteknologi.
Og 64 år efter Koreakrigens afslutning
fuldendte Kim Jong Un endelig opgaven.
I 2017 udførte de deres atomprøvesprængninger.
De påstod, det var en hydrogenbomge, der kunne nå USA.
Bedstefar ville have været stolt.
Det regime, han ville styre for evigt, havde nu det ultimative sikkerhedsnet.
Nordkorea var en atommagt.
Det gav familien Kim værktøjerne til
fortsat at forevige deres magt, deres autoritet og deres arvefølge.
Systemet fortsætter uendeligt.
Det er måske det anderledes ved dette diktatur.
Det nægter at dø.
"Den store leder"-diktaturet fortsatte.
Sådan er det helt enkelt.
Med vejledningen i hånden
kan du gå fra fattig udstødt til enehersker.
Knus alle rivaler på din vej, kontrollér folkets krop og sind,
skab dit perfekte samfund og,
med hjælp fra det ultimative våben, hersk for evigt.
Helt ærligt, hvad holder dig tilbage?
Hvilken type menneske kan blive tyran?
Svaret er meget nedtrykkende.
Alle kan blive tyran.
Er du klar til at prøve?
Tekster af: Pia C. Hvid